Պետգույքի կառավարման կոմիտեի պետ Նարեկ Բաբայանն իր ֆեյսբուքյան էջում գրել է, որ կոմիտեի մի խումբ աշխատակիցների հետ եղել են «Հայֆիլմ» կինոստուդիայի տարածքում, ծանոթացել են խնդիրներին, շենքերի անմխիթար վիճակին, ընթացիկ աշխատանքներին, լսել տնօրենության առաջարկները: Նարեկ Բաբայանի առաջարկով մշակույթի նախարարության հետ համատեղ անցկացվելու են հանրային լսումներ: Նարեկ Բաբայանն անդրադարձել է նաև կադրային քաղաքականությանը. «Հայֆիլմում վերջերս նշանակվել է փոխտնօրեն, ինչի մասին ես նախապես տեղյակ չեմ եղել, սակայն ծանոթ եմ այդ նշանակմամբ պայմանավորված բողոքներին»: Խոսքն ըստ ամենայնի ազգային կինոկենտրոնի նախկին տնօրեն Գևորգ Գևորգյանի մասին է: